Travný

Travný () je mohutný vrch v Moravsko-sliezskych Beskydách. Leží na severnej Morave, približne  východne od Frýdlantu nad Ostravicí. Svojou výškou je siedmym najvyšším vrchom pohoria a leží v CHKO Beskydy.

Poloha 
Nachádza sa v severnej polovici pohoria, v Lysohorskej rázsoche geomorfologického podcelku Lysohorská hornatina. Vrch leží v Moravsko-sliezskom kraji, v okrese Frýdek-Místek a katastrálnom území obcí Krásná a Morávka. Travný je údolím riečky Mohelnice oddelená od západne situovanej Lysej hory, ktorá je najvyšším vrchom Beskýd. Východné svahy masívu klesajú do údolia Morávky, ktorý oddeľuje  vysoký Slavíč.

Opis 
Vrch leží v atraktívnej centrálnej časti pohoria a značná nadmorská výška umožňuje ďaleké výhľady. Strmé svahy však sťažujú výstup na čiastočne zalesnený vrchol a aj s prispením ochranárov patrí Travný k menej navštevovaným vrchom pohoria. Východným smerom vybieha hrebeň, ukončený výškovo nevýrazným pahorkom Malý Travný (). Západné svahy patria do rovnomennej prírodnej rezervácie, východné svahy patria prírodnej rezervácii Travný potok. Chránené územia sú domovom veľkých šeliem ako je medveď hnedý, rys ostrovid a občas i vlk dravý, z vtákov sa vyskytuje tesár čierny, jariabok hôrny či vzácny tetrov hlucháň. Práve kvôli vytvoreniu vhodného prostredia pre hlucháňa boli v máji 2020 zrušené značkované chodníky, smerujúce na vrchol. 

Západné svahy odvodňujú prítoky Mohelnice, severné a východné zasa prítoky Morávky.

Výhľady 
Vďaka značnej nadmorskej výške je z vhodných lokalít vrcholovej časti ďaleký výhľad. Unikátny je výhľad na susednú Lysú horu a okolité vrchy i celé Ostravsko. Východný smer ponúka sčasti obmedzený výhľad na Sliezske Beskydy, Malú Fatru, Javorníky či Kysucké Beskydy. Pri vhodných podmienkach sú pozorovateľné aj Oravské Beskydy, Západné Tatry, Strážovské vrchy či Veľká Fatra.

Prístup 
Napriek tomu, že v minulosti boli na vrchol značené trasy, tie boli v roku 2020 zrušené. Chodníky sú však i naďalej voľne prístupné verejnosti. Prístup je možný:
 po bývalej  značke z obce Pražmo cez rázc. Na Přelači
 po bývalej  značke z obce Morávka
 po bývalej  značke z obce Krásná cez rázc. Na Přelači

Referencie

Pozri aj 
 Moravsko-sliezske Beskydy
 Zoznam vrcholov v Moravsko-sliezskych Beskydách

Iné projekty 

Vrchy v Moravsko-sliezskych Beskydách
Tisícovky v Česku
Vrchy v okrese Frýdek-Místek